b"\n_START_ARTICLE_\nRobert Resha\n_START_SECTION_\nMiner i periodista\n_START_PARAGRAPH_\nRobert Resha va n\xc3\xa9ixer a Bolotwe el 1920. Durant vuit anys va estudiar a l'escola, per\xc3\xb2 porsteriorment va marxar a treballar de miner._NEWLINE_Despr\xc3\xa9s de guanyar-se fama de problem\xc3\xa0tic, va comen\xc3\xa7ar a treballar com a periodista freelance, escrivint articles per a diferents diaris. El 1940 va marxar a viure a Johannesburg.\n_START_SECTION_\nCongr\xc3\xa9s Nacional Afric\xc3\xa0\n_START_PARAGRAPH_\nResha es va unir al Congr\xc3\xa9s Nacional Afric\xc3\xa0 el 1939, convertint-se en un actiu membre de la Lliga Juvenil. Va ser empresonat el 1952 per participar en la Campanya de Desafiament, juntament amb la seva muller,  Maggie Resha. Per aquesta contribuci\xc3\xb3, va ser acceptat al Comit\xc3\xa8 Executiu Nacional de l'ANC el desembre del 1952, actuant com a President en Funcions entre 1954 i 1955 en substituci\xc3\xb3 de l'antic President Joe Matthews. El periodista sud-afric\xc3\xa0 es va veure involucrat en moltes de les protestes i manifestacions realitzades per l'ANC._NEWLINE_Robert Resha tamb\xc3\xa9 va ser un dels acusats el 1956 en el conegut com a Judici per Tra\xc3\xafci\xc3\xb3, juntament amb altres membres rellevants del moviment anti-apartheid com Nelson Mandela, Joe Slovo o Walter Sisulu. De fet, el seu cas va ser un dels m\xc3\xa9s seriosos, ja que en un discurs seu davant de l'Executiva Nacional del Congr\xc3\xa9s Nacional Afric\xc3\xa0 havia cridat a l'assassinat de blancs. El mar\xc3\xa7 del 1961 va ser absolt de tots els c\xc3\xa0rrecs. Durant el judici va posar en marxa un boicot, el 1959. Per aquest motiu va ser banejat de la vida p\xc3\xbablica, a m\xc3\xa9s a m\xc3\xa9s de quedar els seus moviments restringits a Johannesburg._NEWLINE_Despr\xc3\xa9s del Judici per Tra\xc3\xafci\xc3\xb3 Resha va abandonar Sud-\xc3\xa0frica per convertir-se en ambaixador de l'ANC, traslladant-se a viure a Alger. En aquest c\xc3\xa0rrec, va parlar diverses vegades davant de les Nacions Unides en representaci\xc3\xb3 de l'ANC. _NEWLINE_Robert Resha va morir a Londres el 1974 estan a l'exili."